Santeri Alatalo

Santeri Alatalo (sündinud 9. mail 1990 Tamperes) on Soome-Šveitsi jäähokimängija, kes mängib kaitsjana Šveitsi kõrgliiga klubis HC Lugano.

Alatalo alustas klubikarjääri Soomes, debüteerides Soome kõrgliigas hooajal 2008–09	HPK meeskonnas.

2012. aasta detsembris liitus ta Šveitsi kõrgliiga klubiga HC Davos. Aastatel 2013–2021 mängis ta Šveitsi kõrgliigas EV Zugi ridades. 2019. aastal võitis ta Zugiga Šveitsi karika. 2021. aastal tuli ta Zugiga Šveitsi meistriks ning valiti samal hooajal Šveitsi kõrgliiga sümboolsesse koosseisu.https://www.eliteprospects.com/player/24582/santeri-alatalo (vaadatud 9.2.2022)

2021. aasta mais sõlmis ta nelja-aastase lepingu Luganoga."QUADRIENNALE PER ALATALO, TRIENNALE PER GUERRA E THÜRKAUF". hclugano.ch. 10.5.2021. Vaadatud 9.2.2022

2020. aastal sai Alatalo Šveitsi kodakondsuse."HäSa: Huippukautta Sveitsin kiekkoliigassa pelaavalta suomalaispuolustajalta yllätysratkaisu: valitsi Sveitsin maajoukkueen". iltalehti.fi. 20.1.2020. Vaadatud 9.2.2022 Šveitsi jäähokikoondise koosseisus on ta osalenud 2021. aasta maailmameistrivõistlustel ja 2022. aasta taliolümpiamängudel.

 Viited 

Kategooria:Soome jäähokimängijad
Kategooria:Šveitsi jäähokimängijad
Kategooria:Sündinud 1990